བོད་ཀྱི་དཔེ་མཛོད་ཁང་གིས་ཉིན་ལྟར་ནང་ཆོས་ཀྱི་འཛིན་གྲྭ་གོ་སྒྲིག་བྱེད་པའི་དམིགས་ཡུལ་ནི།མི་རྣམས་ཀྱིས་དོན་དམ་པའི་དངོས་པོའི་གཤིས་ལུགས་ལ་བརྩི་མཐོང་དང་གོ་རྟོགས་རྙེད་དེ།ཉིན་རེའི་དཀའ་ངལ་དག་ལ་གདོང་ལེན་ཇི་ལྟར་བྱེད་ཕྱོགས་ཐད་ལམ་སྟོན་བྱ་ཕྱིར་ཡིན།འཛིན་གྲྭ་ནི་རང་གི་མི་ཚེའི་ཆ་ཤས་མང་ཆེ་བ་ནང་ཆོས་སློབ་གཉེར་དང་ཉམས་ལེན་ཐོག་འབད་འབུངས་བགྱིས་པའི་ཚད་ལྡན་གྱི་དགེ་བའི་བཤེས་གཉེན་རྣམས་ཀྱིས་འཁྲིད་གནང་བ་དང་།ཆབས་ཅིག་དབྱིན་སྐད་གསུང་སྒྱུར་བ་མཁོ་སྦྱོར་ཞུ་གི་ཡོད།འཛིན་གྲྭའི་སྐབས་རྒྱ་གར་རམ་བོད་ཀྱི་ཁུངས་ཐུབ་འཕེལ་བའི་གཞུང་དམིགས་བསལ་ལམ་སྐབས་དོན་གལ་འགངས་ཆེ་བའི་ནང་ཆོས་ཀྱི་བརྗོད་བྱ་བྱེ་བྲག་གི་ཐོག་རྩལ་འདོན་ཞུ་ཞིང་།མི་ཚེ་གང་པོ་སྒོམ་སྒྲུབ་བྱེད་པའི་རྨང་གཞི་སྲ་བརྟན་མཁོ་བསྐྲུན་ཞུ་གི་ཡོད།